Source: http://www.emedic.ro/Legislatie/modificare-ordin-870-2004.htm
Timestamp: 2017-11-23 23:42:13+00:00

Document:
Proiect de ORDIN pentru modificarea şi completarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, aprobat prin Ordinul ministrului sănătăţii nr. 870/2004 - eMedic.ro
Proiect de ORDIN pentru modificarea şi completarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, aprobat prin Ordinul ministrului sănătăţii nr. 870/2004
12.08.2016 / Ministerul Sanatatii
Modul de organizare a timpului de muncă, precum şi modul de organizare şi efectuare a gărzilor în unităţile publice din sectorul sanitar este reglementat prin Regulamentul privind timpul de muncă, organizarea şi efectuarea gărzilor în unităţile publice din sectorul sanitar aprobat prin Ordinul MS nr.870/2004, cu modificările şi completările ulterioare.
Faţă de actul normativ în vigoare se impun o serie de modificări şi completări determinate, în principal, de :
- redefinirea timpului de muncă în raport cu prevederile din Codul Muncii aprobate prin Legea nr.53/2003, republicată; - reorganizarea timpului zilnic de activitate al medicilor din unităţile sanitare cu paturi în funcţie de tipul spitalului prin eliminarea timpului de muncă prevăzut pentru contravizită; - reglementarea perioadei de repaus de 24 de ore după o activitate continuă a medicilor de 24 de ore rezultată din însumarea activităţii curente de 6 ore şi a activităţii într-o linie de gardă în zilele lucrătoare cu o durată de 18 ore sau cu o durată de 24 de ore în zilele de sâmbătă, duminică şi sărbători legale.
De asemenea, au fost prevăzute în ordin şi unele excepţii pentru situaţiile în care numărul de medici specialişti este insuficient şi în situaţia în care s-ar acorda o perioadă de repaus de 24 de ore nu s-ar putea desfăşura activitatea de asistenţă medicală în cursul dimineţii pentru pacienţii internaţi.
Totodată, a fost introdusă şi o reglementare conform căreia în perioada de repaus, medicii nu pot desfăşura activitate medicală în sistemul sanitar public sau privat. - reglementarea timpului de muncă pentru medicii încadraţi în serviciile de ambulanţă în mod alternativ, în două ture, fiecare cu o durată de 7 ore zilnic, sau în ture, în sistem de 12 ore cu 24 ore libere, în funcţie de numărul medicilor angajaţi în serviciile de ambulanţă; - modul în care se aprobă modificarea graficelor lunare pentru personalul mediu şi auxiliar sanitar din serviciile de ambulanţă; - a fost reglementat modul de aprobare al liniilor de gardă în funcţie de subordonarea unităţilor sanitare cu şi fără paturi; - a fost reglementat modul de asigurare a continuităţii asistenţei medicale în mod distinct pentru serviciile de ambulanţă; - a fost introdusă reglementarea conform căreia medicii pot fi scutiţi de a fi incluşi în graficul de gărzi atunci când starea de sănătate nu le permite acest lucru, fapt care trebuie să fie confirmat de Comisia de expertiză medicală şi recuperare a capacităţii de muncă, conform unui model prevăzut în Anexa la ordin.
Întrucât, prin OUG nr.20/2016, pentru modificarea şi completarea OUG nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare şi pentru modificarea şi completarea unor acte normative, a fost reglementat modul de efectuare a gărzilor în afara programului normal de lucru de la funcţia de bază în baza unui contract individual de muncă cu timp parţial pentru activitatea prestată în linia de gardă, această prevedere a fost preluată şi în cuprinsul ordinului. De asemenea, în cuprinsul ordinului a fost stipulat faptul că, activitatea prestată în linia de gardă în afara programului de la norma de bază, în baza contractului individual de muncă cu timp parţial, reprezintă vechime în muncă şi în specialitate. A fost completată Anexa nr.2 la regulament, care aprobă specialităţile medicale şi specialităţile înrudite în care se pot efectua gărzi în funcţie de competenţa profesională, cu un punct 5, conform căruia în linia de gardă organizată în specialitatea pediatrie pot fi incluşi şi medicii de medicină generală/medicină de familie care au absolvit facultatea de pediatrie.
Au fost introduse două noi anexe, după cum urmează : - Anexa nr.3 – care reglementează graficul de lucru lunar la norma de bază și gărzi a personalului operativ de intervenție pentru serviciile de ambulanță; - Anexa nr.4 – care reprezintă un model al Certificatului medical asupra capacității de muncă eliberat de Serviciul/Oficiul/Cabinetul de expertiză medicală și recuperare a capacității de muncă.
Faţă de cele prezentate, propunem spre aprobare prezentul referat, precum şi ordinul anexat, în vederea postării pe site-ul Ministerului Sănătăţii.
DIRECTOR, EC. DOINA TĂNASE
ORDIN pentru modificarea şi completarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, aprobat prin Ordinul ministrului sănătăţii nr. 870/2004
Având în vedere : - Referatul de aprobare al Direcţiei Management şi Structuri Unităţi Sanitare nr. ……………................................ - Alineatul (6) al articolului 3^2 din Ordonanța de Urgență a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, cu modificările și completările ulterioare; În temeiul prevederilor art.7 alin.(4) din Hotărâre Guvernului nr.144/2010 privind organizarea şi funcţionarea Ministerului Sănătăţii, cu modificările şi completările ulterioare;
Art.I. Anexa la Ordinul ministrului sănătăţii nr.870/2004 pentru aprobarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar, publicat în Monitorul Oficial al României, Partea I, nr.671 din 26 iulie 2004, cu modificările şi completările ulterioare, se modifică şi completează după cum urmează:
1. Alineatul (1) al articolului 1 se modifică și va avea următorul cuprins: „(1) Timpul de muncă reprezintă orice perioadă în care salariatul prestează munca, se află la dispoziţia angajatorului şi îndeplineşte sarcinile şi atribuţiile sale, conform prevederilor contractului individual de muncă, contractului colectiv de muncă aplicabil şi/sau ale legislaţiei în vigoare.„
2. La articol 1 după alineatul (4) se introduce un nou alineat, alin.(5) cu următorul cuprins : „(5) Activitatea prestată peste programul normal de lucru constituie muncă suplimentară și se recuperează potrivit prevederilor legale în vigoare.„ 3. Alineatele (1) și (3) ale articolului 2 se modifică și vor avea următorul cuprins: „(1) Timpul normal de muncă aferent contractului individual de bază al medicilor încadrați în unități publice din sectorul sanitar este de 7 ore în medie pe zi, respectiv de 35 ore în medie pe săptămână. .................... (3) Medicii care lucrează în următoarele activități și locuri de muncă au program de 6 ore în medie pe zi, după cum urmează: a) anatomie patologică; b) medicină legală, în activitatea de prosectură și disecție; 2 c) activitatea de radiologie – imagistică medicală, radioterapie, medicină nucleară, igiena radiațiilor, angiografie și cateterism cardiac.„
4. După alineatul (3) al articolului 2 se introduce un alineat nou, alineatul (4), cu următorul cuprins: „(4) În funcţie de specificul unităţii sau al muncii prestate, se poate opta şi pentru o repartizare inegală a timpului de muncă, cu respectarea duratei normale a timpului de muncă de 35, respectiv 30 de ore pe săptămână.„
5. Alineatele (1) şi (2) ale articolului 3 se modifică și vor avea următorul cuprins: „(1) Persoanele care ocupă funcții de conducere în cadrul unităților sanitare au program de 8 ore zilnic. (2) Întră sub incidența prevederilor alin.(1) funcțiile de director general/director general adjunct, director/director adjunct, director executiv/director executiv adjunct, manager, manager general, precum și funcțiile specifice comitetului director din cadrul unităților sanitare cu paturi și al serviciilor de ambulanță.„
6. Litera b) de la alineatul (1) al articolului 4 se modifică și va avea următorul cuprins: „b) pentru spitale de boli cronice şi sanatorii : - activitatea curentă de minimum 5 ore în cursul dimineţii în zilele lucrătoare; - 40 de ore de gardă lunar.„
7. Alineatele (2) -(4) ale articolului 4 se abrogă.
8. Alineatul (1) al articolului 4^1 se modifică și va avea următorul cuprins: „(1) În cadrul programului de 7 ore în medie pe zi, medicii din unităţile sanitare publice cu paturi au obligaţia de a acorda, în funcție de activitatea curentă a secției/compartimentului respectiv, sau prin desemnarea, prin rotație, a unui medic responsabil cu consulturile interdisciplinare, consultaţiile interdisciplinare pentru pacienţii internaţi în unitate, prezentați în UPU/CPU sau pentru cei internaţi în alte spitale, în baza relaţiilor contractuale stabilite între unităţile sanitare respective.„
9. După alineatul (2) al articolului 4^1 se introduce un nou alineat, alin.(2^1) cu următorul cuprins: „(2^1) Responsabili de asigurarea consultaţiile interdisciplinare sunt, de regulă, medicii care în ziua respectivă urmează să efectueze garda.„
10. Alineatul (3) al articolului 4^1 se modifică şi va avea următorul cuprins: „(3) Medicii şefi de secţie/şefi de laborator sau, după caz, director medical au obligaţia de a coordona şi a controla acordarea consultaţiilor interdisciplinare, în condiţiile prevăzute la alin.(1).„
11. Alineatul (2) al articolului 5 se modifică și va avea următorul cuprins: 3 „(2) În situaţia în care numărul medicilor încadraţi în structurile de primire urgenţe este insuficient pentru a permite organizarea activităţii conform prevederilor alin. (1), activitatea zilnică se poate desfăşura şi în două ture de câte 7 ore.„ 12. La articolul 5, după alineatul (2) se introduce un nou alineat, alin.(3) cu următorul cuprins: „(3) În situația în care în structurile de primiri urgențe este organizată activitate de radiologie-imagistică medicală, medicii în specialitatea radiologie-imagistică medicală, au program de 6 ore în medie pe zi.„
13. După articolul 5, se introduc 5 noi articole, art. 5^1 - 5^5, cu următorul cuprins: „Art. 5^1 (1) După activitatea continuă aferentă activității curente și activității într-o linie de gardă medicul beneficiază de o perioadă de repaus de 24 de ore. (2) Prevederea de la alin.(1) se aplică și pentru activitatea prestată într-o linie de gardă într-o zi de duminică sau sărbători legale care sunt urmate de o zi normală de lucru. Art. 5^2 În situația în care se acordă ziua liberă prevăzută la art. 5^1 completarea orelor care fac parte din norma de bază, de 5, 6 sau 7 ore zilnic se poate face prin prelungirea activității curente aferente altor zile din cursul lunii, având în vedere specialitatea, adresabilitatea și modul concret de organizare a activității. Art. 5^3 (1) Prevederea de la art. 5^1 nu se aplică în cazul spitalelor cu un număr insuficient de medici, pe specialități, care ar face imposibilă organizarea activității în condiții corespunzătoare, în cursul dimineții. (2) Prevederea de la art. 5^1 nu se aplică medicilor care fac parte din comitetul director al unităților sanitare cu paturi și al serviciilor de ambulanță. Art. 5^4 Modul concret de organizare a activității, acordarea perioadei de repaus de 24 ore, precum și completarea orelor aferente normei legale de muncă se stabilesc de șeful fiecărei structuri medicale și se aprobă de conducerea unității sanitare. Art. 5^5 În perioada de repaus de 24 ore medicii nu pot desfășura activitate în domeniul sănătăţii, în sistem public sau privat.„
14. Articolul 6 se modifică și va avea următorul cuprins: „(1) Medicii încadraţi la serviciul de ambulanță au program de 7 ore zilnic şi desfãşoarã activitate în ture în sistem de 12 ore cu 24 de ore libere. (2) În situaţia în care numãrul medicilor încadraţi la serviciul de ambulanță este insuficient pentru a permite organizarea activitãţii conform prevederilor alin. (1), activitatea zilnicã se desfãşoarã în ture de câte 7 ore. (3) Activitatea în ture în sistem de 12 ore cu 24 de ore libere se organizeazã în serviciile de ambulanță care au minim 5 medici angajați.„
15. Alineatul (1) al articolului 7 se modifică și va avea următorul cuprins: 4 „(1) Medicii încadraţi în laboratoarele de radiologie - imagistică medicală şi laboratoarele de analize medicale desfăşoară activitate în două ture sau în sistem de 12 ore cu 24 de ore libere.„
16. La articolul 7, după alineatul (2) se introduce un alineat nou, alin. (3) cu următorul cuprins: „(3) În situaţia în care numărul medicilor încadrați în laboratoarele de radiologie imagistică medicală și laboratoarele de analize medicale nu permite organizarea activităţii în două ture sau în sistem de 12 cu 24, activitatea se desfășoară într-o singură tură, în cursul dimineţii, și continuitatea asistenței medicale se asigură prin linii de gardă.„
17. Articolul 9 se modifică și va avea următorul cuprins : „Art.9. (1) Asistentele medicale indiferent de nivelul studiilor şi personalul sanitar mediu, încadrate în unităţile sanitare publice din sectorul sanitar, au program de 8 ore zilnic, în program continuu sau divizat, în acelaşi loc de muncă sau în locuri de muncă diferite. (2) Asistentele medicale, indiferent de nivelul studiilor şi personalul sanitar mediu care îşi desfăşoară activitatea la următoarele locuri de muncă au program de 7 ore zilnic, în program continuu sau divizat, după cum urmează: a) hidrotermoterapie; b) laboratoare sau compartimente de analize medicale. (3) Asistentele medicale, indiferent de nivelul studiilor şi personalul sanitar mediu, încadrate la următoarele locuri de muncă şi activităţi, au program de 6 ore zilnic, în program continuu sau divizat, după cum urmează: a) anatomie patologică; b) medicină legală, în activitatea de prosectură, săli de disecţie şi morgi; c) radiologie-imagistică medicală, radioterapie, medicină nucleară şi radioizotopi, igiena radiaţiilor, angiografie şi cateterism cardiac. (4) Asistentele medicale indiferent de nivelul studiilor şi personalul mediu sanitar care îşi desfăşoară activitatea în compartimentul de radiologie - imagistică medicală din cadrul structurilor de primiri urgențe, au program de 6 ore zilnic, în program continuu sau divizat.„
18. După alineatul (3) al articolului 10 se introduce un nou alineat, alin(4) cu următorul cuprins : „(4) Personalul auxiliar sanitar care îşi desfăşoară activitatea în compartimentul de radiologie - imagistică medicală din cadrul structurilor de primiri urgențe, au program de 6 ore zilnic, în program continuu sau divizat.„
19. Alineatul (3) al articolului 12 se modifică și va avea următorul cuprins: „(3) Pentru farmaciile cu circuit închis programul farmaciștilor și al asistenților de farmacie se va organiza, de regulă, în douã ture sau, în cazul funcționãrii într-un singur schimb, se va organiza în program fracționat ori program care sã cuprindã ambele ture ale unitãții.„
20. Alineatul (5) al articolului 13 se modifică și va avea următorul cuprins: 5 „(5) Graficele lunare de activitate, pe locuri de muncă, se întocmesc de şeful de compartiment şi se aprobă de conducerea unităţii și se afișeazã la loc vizibil sau accesibil pentru tot personalul.„
21. După alineatul (7) al articolului 13 se introduce un nou alineat, alin. (8), cu următorul cuprins: „(8) În serviciile de ambulanță, pentru toate categoriile de personal, modificarea graficelor lunare (schimbul de tură) se va efectua la solicitarea motivată a persoanei în cauză, pe baza de cerere scrisă, care se va depune la șeful de compartiment cu cel puțin 24 ore înainte. Solicitarea va fi aprobată de șeful de compartiment și va fi insoțită și arhivată împreună cu pontajele și graficele lunare. Persoana care a aprobat modificarea graficului va fi responsabilã de operarea acestei modificãri pe graficul de lucru afișat în loc vizibil pentru personal.„
22. Articolul 14 se modifică și va avea următorul cuprins: „(1) Asistentele medicale, indiferent de nivelul studiilor, care ocupã funcția de director de îngrijiri, asistent medical șef pe unitate şi asistent șef la serviciile de ambulanță nu poate desfãșura activitate în 3 ture sau în 2 ture în sistem de 12 cu 24 ore libere. (2) În vederea asigurãrii continuitãții activitãții de urgențã, asistentul șef al serviciului de ambulanțã poate desfãșura activitate medicalã în cadrul echipajelor medicale de urgențã, în afara programului de la norma de bază, fiind retribuit prin asimilare cu activitatea personalului sanitar care efectuează gărzi conform legii.„
23. Articolul 15 se modifică și va avea următorul cuprins: „Art.15. Asistenții medicali, indiferent de nivelul studiilor, personalul mediu sanitar, operatorii registratori de urgenţã, ambulanţierii, şoferii autosanitarã şi brancardierii din cadrul serviciului de ambulanță desfãşoarã activitate în ture în sistem de 12 ore cu 24 de ore libere, pe bazã de grafice lunare, întocmite de directorul medical şi aprobate de conducãtorul unitãții.„
24. Alineatul (5) al articolului 20 se modifică și va avea următorul cuprins: „(5) Medicii şi farmaciştii pot desfăşura activitate integrată prin cumul de funcţii în spitale, institute şi centre medicale clinice, centre de diagnostic şi tratament, laboratoare şi cabinete medicale, farmacii cu circuit deschis şi circuit închis, direcţii de sănătate publică, unităţi de cercetare ştiinţifică medicală sau farmaceutică, agreate de instituţiile de învăţământ superior cu profil medico-farmaceutic uman.„
25. Alineatul (2) al articolului 21 se modifică și va avea următorul cuprins: „(2) Modul concret de organizare a activităţii în sistem integrat unitate sanitară – cabinet de specialitate din ambulatoriul integrat va fi stabilit de conducerea fiecărei unităţii sanitare, în funcţie de modul de organizare a asistenţei medicale ambulatorii de specialitate, numărul de medici pe specialităţi, precum şi de necesarul de servicii medicale spitaliceşti şi ambulatorii de specialitate, cu respectarea prevederilor din Ordinul ministrului sănătății nr.39/2008 privind reorganizarea ambulatoriului de specialitate al spitalului.„ 6
26. Alineatul (1) și alineatul (3) ale articolului 22 se modifică și vor avea următorul cuprins: „(1) Asigurarea continuității asistenţei medicale este obligatorie pentru unitățile sanitare publice din sectorul sanitar și se asigură prin serviciul de gardă. (3) Liniile de gardă se stabilesc la nivelul fiecărei unităţi sanitare şi se aprobă de către Ministerul Sănătăţii prin structura de specialitate, pentru unitățile sanitare cu paturi aflate în subordinea Ministerului Sănătății.„
27. La articolul 22, după alineatul 4 se introduc două noi alineate, alin. (5) și alin. (6) cu următorul cuprins: „(5) Direcțiile de sănătate publică vor centraliza și publica pe site-ul propriu liniile de gardă stabilite în conformitate cu prevederile alin. (3) și alin.(4). (6) Liniile de gardă stabilite în conformitate cu prevederile alin. (3) și alin. (4) se publică pe site-ul fiecărei unități sanitare cu personalitate juridică.„
28. Litera g) a articolului 23 se modifică și va avea următorul cuprins: „g) centre medicale altele decât cele clinice, sanatorii - o linie de gardã pe unitate, indiferent de numãrul de paturi.„
29. Art. 27 se modifică și va avea următorul cuprins: „Art. 27. (1) Continuitatea asistenței medicale în Serviciile de Ambulanțã Județene și în Serviciul de Ambulanțã București-Ilfov se asigurã prin linii de gardã organizate în specialitățile medicinã de urgenţã, medicină de familie. (2) Liniile de gardã în Serviciile de Ambulanțã Județene și Serviciul de Ambulanțã București-Ilfov se aprobã de cãtre Ministerul Sãnãtãții, la propunerea Serviciilor de Ambulanță Județene și a Serviciului de Ambulanță Bucuresti-Ilfov. (3) În cadrul activitãţii desfãşurate de Serviciile de Ambulanþã Judetene si Serviciul de Ambulanta Bucuresti-Ilfov, asistentul medical, operatorul registrator de urgenţã, dispecerul/radiotelefonistul, ambulanţierul şi şoferul autosanitarei desfãşoarã activitate în mod continuu. (4) Activitatea desfãşuratã de asistentul medical, operatorul registrator de urgenţã, dispecerul/ radiotelefonistul, ambulanţierul, şofer autosanitare din cadrul Serviciilor de Ambulanţã Judeţene şi a Serviciului de Ambulanţă Bucureşti-Ilfov, pentru asigurarea continuitãţii în acordarea asistenţei medicale de urgenţã, în afara programului de la norma de bazã, se asimileazã cu activitatea personalului sanitar care efectueazã gãrzi şi beneficiazã de drepturile salariale prevãzute de lege. (5) Personalul medical din Comitetul director al Serviciilor de Ambulanțã Județene și al Serviciului de Ambulanță București-Ilfov are program de 8 ore zilnic, și poate desfăşura activitate medicalã remuneratã în specialitatea funcției, în afara normei de bazã, cu respectarea timpului de odihnã. (6) Stabilirea gãrzilor se face prin graficul de gărzi diferențiat de programul de la norma de bazã, repartizate echilibrat pe tot parcursul lunii, conform Anexei 3. (7) Refuzul personalului operativ din Serviciile de Ambulanțã Județene și a Serviciului de Ambulanță București-Ilfov de a respecta programul de lucru și cel de gãrzi întocmit lunar prin graficul de gardă aprobat de conducerea unitãţii sanitare, constituie abatere disciplinarã.„ 7
30. Alineatul (3) al articolui 33 se modifică și va avea următorul cuprins: „(3) Medicii rezidenţi, începând cu anul III de rezidenţiat, vor putea fi incluşi în linia de gardă numai în specialitatea în care sunt confirmaţi ca medici rezidenţi pe răspunderea şi sub supravegherea medicului titular de gardă.„
31. După alineatul (3) al articolului 33 se introduce un nou alineat, alin. (4), cu următorul cuprins: „(4) Începând cu anul IV de pregătire în specialitate, medicii rezidenţi pot fi incluşi în linia I de gardă efectuată în specialitatea în care au fost confirmaţi, în afara programului normal de lucru, cu respectarea limitelor de competenţă, aprobate prin ordin al Ministrului Sănătății, sub supravegherea unui medic specialist sau primar care efectuează gardă la domiciliu şi care a fost desemnat în acest sens de către şeful de secţie.„
32. Articolul 35 se modifică și va avea următorul cuprins: „Art.35. În unităţile sanitare cu paturi în care se organizează linie de gardă pentru specialităţile paraclinice - radiologie - imagistică medicală şi medicină de laborator – asistentele medicale, indiferent de nivelul studiilor și personalul sanitar mediu încadrat în laboratoarele paraclinice va desfăşura activitate în 3 ture sau în 2 ture în sistem de 12 cu 24 ore libere.„ 33. Alineatul (1) al articolului 38 se modifică şi va avea următorul cuprins : „(1) Asigurarea rezolvării unor situaţii deosebite, care reclamă maximă urgenţă în asistenţa medicală din unităţile sanitare cu paturi, se poate face şi prin chemarea medicilor de la domiciliu, atât din unitatea sanitară unde sunt încadraţi, cât şi din alte unităţi sanitare, de către managerul unităţii sanitare, în următoarele cazuri : a) în unităţi sanitare cu paturi în care nu se organizează gardă; b) în unităţi sanitare cu paturi în care este organizată gardă; c) în unităţi sanitare cu paturi, în cazuri grave care necesită consult medical, în cazuri de accidente colective etc., situaţii care necesită prezenţa mai multor medici de specialitate decât cei existenţi în echipa de gardă a unităţii sanitare.„
35. La alineatul (1) al articolului 40 se introduce o nouă liniuță, liniuța a patra, cu următorul cuprins: „- medicii care au recomandarea Serviciului/Oficiului/Cabinetului de expertiză medicală și recuperare a capacității de muncă conform modelului prevăzut în Anexa 4.„
36. Articolul 42 se modifică și va avea următorul cuprins: „Art. 42. (1) Orele de gardă se efectuează în afara programului de la norma de bază, cu excepția orelor de gardă prevăzute la art.4, alin.(1) și se desfășoară în baza unui contract individual de muncă cu timp parțial. (2) Orele de gardã prevăzute la alin.(1) constituie vechime în muncã și în specialitate.„ 8
37. După alineatul (1) al articolului 43 se introduc două noi alineate, alin.(2) și alin. (3) cu următorul cuprins: „(2) Prevederile alin.(1) se aplică și spitalelor pavilionare. (3) Prevederile alin.(1) nu se aplică medicilor din UPU care desfășoară activitatea în pre-spital, în cadrul liniilor de gardă SMURD sau în intervențiile la accidentele colective cu victime multiple.„ 38. Articolul 46 se abrogă. 39. Articolul 47 se abrogă. 40. Alineatul (1) al articolului 48 se modifică și va avea următorul cuprins: „(1) Chemările de la domiciliu se consemnează în condica de prezenţă pentru activitatea de gardă, se consideră ore de gardă şi se salarizează potrivit legii.„ 41. Alineatul (2) al articolului 49 se modifică și va avea următorul cuprins: „(2) Cadrele didactice care ocupă funcția de profesor sau conferențiar nu au obligația de a efectua gărzi. În această situație, cadrele didactice vor presta activitate de 6 sau 7 ore zilnic în cursul dimineții, în funcție de specialitate.„
42. Articolul 50 se abrogă.
43. Alineatul (1) și alineatul (2) ale articolului 54 se modifică și vor avea următorul cuprins: „(1) În unităţile sanitare cu paturi pentru care este organizată o singură linie de gardă pe unitate, în această linie de gardă pot fi incluşi şi medicii de medicină generală/medicină de familie, în situaţia în care numărul medicilor încadraţi în unitatea sanitară, inclusiv în ambulatoriul integrat/ambulatoriul de specialitate al spitalului, în specialităţile medicale şi chirurgicale, este mai mic de 4. (2) În linia de gardă organizată la nivelul sanatoriilor pot fi incluşi şi medicii de medicină generală/medicină de familie în situaţia în care numărul medicilor de specialitate încadraţi în această unitate sanitară este mai mic de 4.„
44. Articolul 57 se abrogă.
45. Alineatul (2) al articolul 58 se modifică și va avea următorul cuprins: „(2) Pentru personalul medical care prestează gărzi, în condica de prezenţă se vor consemna în mod distinct orele efectuate în aceste activităţi.„
46. Articolul 58^1 se modifică și va avea următorul cuprins: „Art. 58^1. Refuzul medicilor de a respecta programul de lucru, de a acorda consultații interdisciplinare și de a respecta graficele de gărzi întocmite lunar de conducerea secțiilor, serviciilor medicale, laboratoarelor și a compartimentelor și aprobate de conducerea unității sanitare, conform contractului individual de muncă de bază de la 9 normă și a contractului individual de muncă cu timp parțial, acolo unde este cazul, constituie abatere disciplinară.„
47. Anexa 1 la Regulament se abrogă.
48. După punctul 4 din Anexa 2 se introduce un nou punct, punctul 5, cu următorul cuprins: „5. În linia de gardă organizată în specialitatea pediatrie pot fi incluși și medicii de medicină generală/medicină de familie care au absolvit Facultatea de pediatrie.„
49. După Anexa nr.2 la regulament se introduc două anexe noi, Anexele nr.3 și 4, având cuprinsul prevăzut în Anexele nr.I și II, care fac parte integrantă din prezentul ordin.
M I N I S T R U, VLAD VASILE VOICULESCU STRUCTURA DATA SEMNĂTURA STRUCTURA INIŢIATOARE Direcţia Management şi Structuri Unităţi Sanitare Director Doina Tănase STRUCTURI AVIZATOARE Direcţia Generală Resurse Umane, Juridic şi Contencios Director general Iavor Ionut Sebastian Șef serviciu Cornel Bădicu Direcţia Generală Resurse Umane, Juridic şi Contencios Director general adjunct Marilena Chivu Direcția Generală de Asistență Medicală și Sănătate Publică Director general Amalia Șerban SECRETAR DE STAT Monica Emanuela Althamer SECRETAR DE STAT Corina Silvia Pop 10 SECRETAR DE STAT Mahu Claudia Iulia SECRETAR DE STAT Ioana Ursu SUBSECRETAR DE STAT Răzvan Teohari Vulcănescu SECRETAR GENERAL Livia Stan SECRETAR GENERAL ADJUNCT Adela Neagoe 11
Anexa nr.I (ANEXA 3 la regulament)
Grafic de lucru lunar cu norma de bază şi gărzi a personalului operativ de intervenție
Norma de bază a lunii _______ este: 8 h x ....... zile lucrătoare = ...... ore : 12 = ..... ture + ....ore.
Tip Echipaj Ambulan ța 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 30 31 Nr.tu re NB Nr.tu re gard a Nr.o re SD C2/B1 dr........ as......... amb...... B-112-SAJ Z N Z N Z N Z N Z N Z N Z N Z N C2/B1 dr........ as......... amb...... AB-05- AMB Z N Z N Z N Z N Z N Z N Z N Z N C2/B1 dr........ as......... amb...... .... Z N Z N Z N Z N Z N Z N Z N Z N B2 as......... amb...... .... Z N Z N Z N Z N Z N Z N Z N Z N B2 as......... amb...... ..... Z N Z N Z N Z N Z N Z N Z N Z N 12
ANEXA nr. II (Anexa 4 la regulament)
CASA TERITORIALĂ DE PENSII SERVICIUL/ OFICIUL/ CABINETUL DE EXPERTIZĂ MEDICALĂ ȘI RECUPERARE A CAPACITĂȚII DE MUNCĂ CABINETUL ................................................. NR. ............................../.................................... CERTIFICAT MEDICAL ASUPRA CAPACITĂȚII DE MUNCĂ
Subsemnatul/a dr ........................................................, medic expertiză medicală și recuperare a capacității de muncă, examinând azi .......................... .... pe d-nul/d-na ...................................... ........................................................... CNP ................................................., cu domiciliul în ........................................ str. .................................................................................nr..................,județul/sectorul ..............................................., de profesie ........................................., angajat/a la ..................................................................................................................,am constatat următoarele: Diagnostic clinic ......................................................................................................... ................................................................................................................................... ................................................................................................................................... Diagnostic funcțional .................................................................................................... .................................................................................................................................... Capacitatea de muncă ................................................................................................ .................................................................................................................................... Recomandări .............................................................................................................. ................................................................................................................................... ................................................................................................................................... Valabilitate ......................................................................................................... 13
MEDIC EXPERTIZĂ MEDICALĂ ȘI RECUPERARE A CAPACITĂȚII DE MUNCĂ
Contact: Ec. Doina Tanasa
021.3072.627
Afisat de la 12-08-2016 pana la 22-09-2016

References: articolul 5
 articolul 5
 Articolul 6
 articolul 7
 Articolul 9
 Articolul 14
 Articolul 15
 articolul 22
 Articolul 35
 Articolul 42
 Articolul 46
 Articolul 47
 Articolul 50
 Articolul 57
 articolul 58
 Articolul 58